laion/Wikipedia-Exotic huggingface dataset:
ব্যানবেরি শিশু যৌন নির্যাতনের চক্র

ব্যানবেরি শিশু যৌন নির্যাতনের চক্র হলো ছয়জন পুরুষের একটি দল যারা অক্সফোর্ডশায়ারের ইংরেজ শহর ব্যানবেরিতে কম বয়সী মেয়েদের সাথে গুরুতর যৌন অপরাধ করেছিল। ২০১৫ সালের মার্চ মাসে জানা যায় যে, তারা ২০০৯ সাল থেকে ২০১৪ সাল পর্যন্ত এক শিশুর সাথে ধর্ষণ এবং যৌনকাজ করার অপরাধের জন্য দোষী সাব্যস্ত হয়েছিল। ব্যানবেরিতে পুলিশ অপারেশন বুলফিন্চের তথ্য পেয়েছিল যে, তারা অক্সফোর্ডের কাছাকাছি স্থানে যৌন নির্যাতনের সিদ্ধান্ত নিয়েছিল। এই চক্র সোশ্যাল মিডিয়া ব্যবহার করে দুর্বল মেয়েদের টার্গেট করে পার্টির আয়োজন করে বিভিন্ন এলাকা থেকে মেয়েদের নিয়ে আসে। পুরুষরা তাদের বিভিন্ন ধরনের উপহার দেয় এবং মেয়েদের সাথে লোক দেখানো স্নেহপূর্ণ ব্যবহার করে যাতে অপমানজনক যৌন সম্পর্ক শুরু করার আগে তাদের বিশ্বাস অর্জন হয়। গাড়িতে, জঙ্গলে এবং পুরুষদের ব্যক্তিগত বাড়িতে এ যৌন অপরাধ সংঘটিত হয়েছিল। তেরো থেকে পনেরো বছর বয়সী সাতজন ভুক্তভোগীর অভিযোগ প্রসিকিউশন মামলায় অন্তর্ভুক্ত করা হয়েছিল। তাদের অপরাধ ছিল ধর্ষণ করা, একজন শিশুর সাথে যৌন মিলন করা এবং যৌন মিলনে লিপ্ত করা। যা শিশু নির্যাতনের সামিল। ছয়জনের নাম ছিল: উল্লেখিত অপরাধির মধ্যে এক ব্যক্তি আদালতে সমস্ত অভিযোগ থেকে খালাস পেয়েছিলেন। ২০১৭ সালের মার্চ মাসে তরুণীদের ধর্ষণের অভিযোগে আরও বেশ কয়েকজনকে গ্রেপ্তার করা হয়েছিল। ব্যানবেরি পুলিশের গোয়েন্দা পরিদর্শক স্টিভ রাফিল্ড বলেছিলেন, “অপরাধীরা যৌন সন্তুষ্টি অর্জনের উদ্দেশ্যে দুর্বল তরুণদের বিশ্বাসের অপব্যবহার করেছে"। তিনি এই অপরাধগুলিকে "ভয়াবহ" অপরাধ হিসেবে বর্ণনা করেছেন যা "ভুক্তভোগীদের জীবনে দীর্ঘস্থায়ী প্রভাব ফেলবে।" তিনি অপরাধীদের দোষী সাব্যস্ত না করার জন্য এবং ভুক্তভোগীদের "আদালতে সাক্ষ্য দিয়ে তাদের অভিজ্ঞতা পুনরুদ্ধার করতে বাধ্য করার জন্য" নিন্দা জানান। তিনি সাক্ষ্য প্রদানে যে সাহস দেখিয়েছিলেন তার জন্য ভুক্তভোগীদের ধন্যবাদ জানিয়ে বক্তব্য শেষ করেছিলেন। সে অভিযুক্তদের দৃঢ় প্রত্যয় নিশ্চিত করতে সাহায্য করেছিল। ব্যানবেরির সাংসদ স্যার টনি বাল্ড্রি বিচারের সময় পুলিশের ব্যবহৃত কৌশলে বিরক্ত হয়েছিলেন। তিনি ভুক্তভোগীদে প্রতি উদ্বেগ প্রকাশ করে লর্ড চ্যান্সেলরকে চিঠি লিখে বলেছিলেন যে, তারা মিথ্যা পথের আশ্রয় নিয়েছিল। কারণ "একটি স্ল্যাগের চেয়ে ভিকটিম হওয়া ভাল।"প্রতিরক্ষা আইনজীবী অভিযোগ করেছেন যে মামলাটি পুলিশ "তৈরি" করেছে এবং "সমাজকর্মীদের দ্বারা ভুক্তভোগীদের মস্তিষ্ক ধুয়ে ফেলা হয়েছে"। দল দ্বারা সংঘটিত যৌন নির্যাতনের তালিকা "Banbury 'social media party' sex abuse gang jailed"। BBC News। ১৭ এপ্রিল ২০১৫।
১৩৩৭এক্স

১৩৩৭এক্স হল একটি ওয়েবসাইট যা বিটটরেন্ট প্রোটোকলের মাধ্যমে পিয়ার-টু-পিয়ার ফাইল আদান প্রদানের জন্য ব্যবহৃত টরেন্ট ফাইল এবং ম্যাগনেট লিঙ্কগুলির একটি ডিরেক্টরি প্রদান করে। টরেন্টফ্রিক নিউজ ব্লগ অনুসারে, ১৩৩৭এক্স ২০২১ সালের হিসাবে তৃতীয় সর্বাধিক জনপ্রিয় টরেন্ট ওয়েবসাইট। ১৩৩৭এক্স ২০০৭ সালে প্রতিষ্ঠিত হয়েছিল এবং ২০১৬ সালে কিকএস টরেন্ট বন্ধ হওয়ার পর ক্রমবর্ধমান জনপ্রিয়তা পায়। ২০১৬ সালের অক্টোবরে, এটি নতুন কার্যকারিতা সহ একটি ওয়েবসাইট পুনরায় নকশা করে। সাইটটি গুগল অনুসন্ধান থেকে নিষিদ্ধ এবং গুগল অনুসন্ধানের মাধ্যমে অনুসন্ধান করলে দেখা যায় না। ২০১৫ সালে ফিলগুড এন্টারটেইনমেন্ট-এর অনুরোধের পর এই পদক্ষেপ নেওয়া হয়েছিল। ১৩৩৭এক্স এর নকশাটি বর্তমানে নিষ্ক্রিয় এইচ৩৩টি এর সাথে তুলনা করা যেতে পারে। এটি দ্য পাইরেট বে এর বিকল্প হিসেবে বিবেচিত হয়েছে। "Torrent Site 1337x Hopes New Design Will Prevent Search Engine Bans * TorrentFreak" (ইংরেজি ভাষায়)। সংগ্রহের তারিখ ২০২১-১০-০২।  "10 Most Popular Torrent Sites of 2021 * TorrentFreak" (ইংরেজি ভাষায়)। সংগ্রহের তারিখ ২০২১-১০-০২।  Geddes, James (২০১৬-১০-৩১)। "1337X Takes On The Pirate Bay As Torrentz And Kickass Torrents Alternative Unveils New Site Design"। Tech Times (ইংরেজি ভাষায়)। সংগ্রহের তারিখ ২০২১-১০-০২।  "DMCA (Copyright) Complaint to Google :: Notices :: Lumen"। www.lumendatabase.org। সংগ্রহের তারিখ ২০২১-১০-০২।  Guide, Game & (২০১৬-১০-১৮)। "Kickass Torrent Crisis News & Update: Pirate Bay Kills All Competitions; KickassTorrents (KAT), Torrentz, Torrent Hound No More?"। Gamenguide (ইংরেজি ভাষায়)। সংগ্রহের তারিখ ২০২১-১০-০২।  "The Pirate Bay Alternative: Google Hits TPB With A New Block [VIDEO];…"। archive.is। ২০১৬-১০-৩১। ২০১৬-১০-৩১ তারিখে মূল থেকে আর্কাইভ করা। সংগ্রহের তারিখ ২০২১-১০-০২।  Writer, Staff (২০১৬-১০-২৬)। "The Pirate Bay has shut down, but users can try these alternatives"। Latin Post - Latin news, immigration, politics, culture (ইংরেজি ভাষায়)। সংগ্রহের তারিখ ২০২১-১০-০২।
মাসায়োশি সোন

মাসায়োশি সোন জাপানি: 孫 正義 জন্ম ১১ই আগস্ট ১৯৫৭) একজন জাপানি শতকোটিপতি ব্যবসায়ী ও প্রযুক্তি উদ্যোক্তা, বিনিয়োগকারী ও পরহিতবাদী। তিনি একজন তৃতীয় প্রজন্মের কোরীয় বংশোদ্ভূত জাপানি নাগরিক। তিনি জাপানি হোল্ডিং কোম্পানি সফটব্যাংক গোষ্ঠীর প্রতিষ্ঠাতা ও প্রধান নির্বাহী কর্মকর্তা। তিনি যুক্তরাজ্য ভিত্তিক আর্ম হোল্ডিং লিমিটেড কোম্পানির প্রধান নির্বাহী কর্মকর্তা। মার্কিন সংবাদ সংস্থা ব্লুমবার্গ প্রকাশিত ব্লুমবার্গ শতকোটিপতি সূচকে সোনের প্রাক্কলিত নীট সম্পদের পরিমাণ প্রায় ৩ হাজার ৫ শত ৮০ কোটি মার্কিন ডলার। ফলে তিনি জাপানের দ্বিতীয় সর্বোচ্চ বিত্তবান ব্যক্তি। তবে তিনি এর চেয়েও অনেক বেশি পরিমাণে সম্পদ হারিয়েছেন; ২০০০ সালের ডট কম ধ্বসে তিনি প্রায় ৭ হাজার কোটি মার্কিন ডলার হারান, যা ইতিহাসের সর্বোচ্চ লোকসানের ঘটনা। মার্কিন ফোর্বস সাময়িকী ২০১৭ সালে বিশ্বের সবচেয়ে ক্ষমতাধর ব্যক্তিদের যে তালিকাটি প্রকাশ করে, তাতে মাসায়োশি সোন ৪৫তম স্থান অধিকার করেন। ২০২০ সালের হিসাব অনুযায়ী তিনি বিশ্বের ৩২তম সবচেয়ে বিত্তবান ব্যক্তি। "Bloomberg Billionaires Index: Masayoshi Son"। Bloomberg। ৯ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "[인물 프로필] 거지소년 손정의(孫正義) 재일교포 일본서 돈 번 비결, 소프트뱅크 세계 최대 IT 재벌 인생 스토리" [[Person Profile] Son Jeong-ui]। 글로벌이코노믹 (কোরীয় ভাষায়)। ২০১৯-০৭-০৪। সংগ্রহের তারিখ ২০২১-০৫-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Masayoshi Son's $58 Billion Payday on Alibaba"। Bloomberg.com। ২০১৪-০৫-০৮। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২০১৭-১২-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sorkin, Andrew Ross (২০১০-১২-১৩)। "A Key Figure in the Future of Yahoo"। The New York Times। ২১ মে ২০১২ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Caroline Howard। "No. 45: Masayoshi Son - In Photos: The World's Most Powerful People: 2013"। Forbes। ১১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.forbes.com/profile/masayoshi-son/?list=rtb#253595203818 Retrieved July 24, 2020
পিটারবোরো যৌন নির্যাতনের মামলা

পিটারবোরো যৌন নির্যাতন মামলায, হলো কেমব্রিজশায়ারের ইংরেজি শহর পিটারবোরোতে একটি মামলা, যাতে ১০ জন পুরুষ কম বয়সী মেয়েদের সাথে যৌন অপরাধ করে, যাদের মধ্যে ১২ বছর বয়সী মেয়েও ছিল। ২০১৪ ও ২০১৫ সালে বিচারে তারা ধর্ষণ, শিশু পতিতাবৃত্তি, যৌন নির্যাতন ও শিশু পাচারের জন্য দোষী সাব্যস্ত হয়েছিল। রথারহ্যাম এবং রোচডেল শিশু নির্যাতনের ক্ষেত্রে পুলিশকে সতর্ক করেছিল যাতে তাদের অপরাধের সম্ভাবনা থাকে। নিহতরা ছিলেন চেক, স্লোভাক ইংরেজ বংশোদ্ভূত সাধারণত দুর্বল মেয়েরা। তাদেরকে স্থানীয় কর্তৃপক্ষের পরিচর্যার জন্য ব্যবহার করা হয়েছিল। তাদেরকে সিগারেটের নেশা, বিনামূল্যে খাবার উপহার দেয়া হয়েছিল। তারা সেজেগুজে বয়স্কদের যৌন চাহিদা পূরণ করত। যে পুরুষরা তাদের টার্গেট করেছিল। তাদেরকে তখন ভদকা বা অন্যান্য মদ্যপ পানীয় পান করতে প্ররোচিত করা হয় এবং যৌনকর্মে বাধ্য করা হয়। পরবর্তীতে কয়েকজনকে শিশু পতিতা হিসেবে পাচার করা হয়। যে ব্যক্তির ক্রিয়াকলাপ পুলিশি অভিযানকে প্ররোচিত করেছিল তিনি হলেন পাকিস্তানি বংশদ্ভুত ৪৩ বছর বয়সী রেস্তোরাঁ-মালিক মোহাম্মদ খুবাইব। তিনি ওল্ড বেইলিতে কিশোরী মেয়েদের জন্য স্থায়ী বাসা তৈরী করেছিলেন এবং এটা যৌনশিকারীদের জন্য আগ্রহের স্থান বলে বর্ণনা করেছিলেন। খুবাইব একটি লেটিং এজেন্সির মালিক ছিলেন এবং কম বয়সী মেয়েদেরকে তার নিয়ন্ত্রণাধীন ফ্ল্যাটে নিয়ে যেতেন। সেখানে তিনি ও তার বন্ধুরা তাদের অ্যালকোহল দিতেন এবং যৌন পরিচর্যার অংশ হিসাবে তাদের যৌনতাপূর্ণ মিউজিক ভিডিও দেখাতেন। ইরলে নামে এ অপারেশন থেকে ১০ জনকে দোষী সাব্যস্ত করা হয়েছিল: কেমব্রিজশায়ার কনস্টেবুলারি এ মামলায় প্রত্যয়কে স্বাগত জানিয়েছেন এবং বিচারের সময় প্রমাণ দেয়ার জন্য ভুক্তভোগীদের সাহসের প্রশংসা করেছেন। একজন পুলিশ মুখপাত্র বলেছেন, “পুলিশ এই তরুণদের রক্ষা করার জন্য, তাদের আত্মবিশ্বাসকে জিততে এবং মামলার তদন্তে প্রচুর সহায়তা করেছে।” তিনি আরও বলেন, "ভুক্তভোগীর নেতৃত্বে" তদন্তটি কেমব্রিজশায়ার পুলিশ এবং পিটারবোরো সিটি কাউন্সিলের যৌথ উদ্যোগ ছিল। বলা হয়েছিল, "২০১৩ সালের জানুয়ারির শুরুতে উইএনকে আনুষ্ঠানিকভাবে অনুরোধ করুন"। রাদারহ্যাম এবং রোচডেল পিটারবোরো এলাকায় অনুরূপ শিশু নির্যাতনের ঘটনা ক্ষমতার অপব্যবহার হওয়ার সম্ভাবনা সম্পর্কে পুলিশ এবং কাউন্সিল কর্মকর্তাদের সতর্ক করেছিল। খুবাইবের দ্বারা ভুক্তভোগীদের একজন বলেছিলেন: "তিনি আমার সাথে যা করেছিলেন তা ঘৃণ্য ছিল। এটা হওয়ার আগে আমি একজন সাধারণ ১৩ বছর বয়সী মেয়েই ছিলাম। তিনি এর চেয়ে ভাল কিছু জানতেন না এবং ভেবেছিলেন যে মোহাম্মদ আমার বন্ধু, যা আমার অধীনে ছিল। এখন আমি জানি যে তিনিই আমার নিয়ন্ত্রণের অধিকারী ছিলেন।" শিশু কল্যাণের জন্য প্রচারণা চালাচ্ছে এমন জাতীয় দাতব্য সংস্থা “ন্যাশনাল সোসাইটি ফর দ্য প্রিভেনশন অফ ক্রুয়েল্টি টু চিলড্রেনের” (এনএসপিসিসি) একজন মুখপাত্র বলেছেন: "এই মেয়েরা যেসব পরিস্থিতির শিকার হয়েছে তা কোনো শিশুরই অনুভব করা উচিত নয়। মোহাম্মদ খুবাইব তাদের ভয়ঙ্কর পরীক্ষার সম্মুখীন করেছিলেন কিন্তু প্রমাণ দিতে গিয়ে ভুক্তভোগীদের সাহসিকতার ফলে এখন তাকে তার অপরাধের মূল্য দিতে হবে। " দল দ্বারা সংঘটিত যৌন নির্যাতনের তালিকা Meikle, James (২০ ফেব্রুয়ারি ২০১৪)। "Peterborough gang jailed for sexual assaults"। The Guardian। সংগ্রহের তারিখ ১৬ এপ্রিল ২০১৫।  "সংরক্ষণাগারভুক্ত অনুলিপি"। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০২১।  Welch, Jon (২০১৪-০১-১৫)। "'Sophisticated' tactics of sex gang"। BBC News (ইংরেজি ভাষায়)। সংগ্রহের তারিখ ২০২০-০৪-২৭।
অজয় বসু

অজয় বসু (ইংরেজি: Ajoy Basu) (৩ অক্টোবর, ১৯২০ ― ১০ ফেব্রুয়ারি, ২০০৪) ছিলেন প্রখ্যাত বাঙালি ক্রীড়া সাংবাদিক, সম্পাদক ও বাংলা ক্রীড়া ধারাভাষ্যকার। তিনি বাংলা ধারাভাষ্যের অন্যতম পথিকৃৎ। সংযমী বাচনভঙ্গি, শব্দচয়ন ও সর্বোপরি তাঁর জাদুমাখা কণ্ঠস্বরের জন্য তিনি আজ কিংবদন্তি। অজয় বসুর জন্ম ১৯২০ খ্রিস্টাব্দের ৩রা অক্টোবর বৃটিশ ভারতের কলকাতার চোরবাগানে। পড়াশোনাও কলকাতায়। স্কটিশ চার্চ কলেজিয়েট স্কুল ও স্কটিশ চার্চ কলেজে। এখানে তাঁর সহপাঠী ছিলেন কিংবদন্তি সঙ্গীতশিল্পী মান্না দে। খেলাধুলা ভালবাসতেন। তিনি কলকাতার স্পোর্টিং ইউনিয়নের হয়ে ফুটবল আর ক্রিকেট দুটোই খেলেছেন। কর্মজীবন শুরু করেন অধুনালুপ্ত যুগান্তর সংবাদপত্রে প্রথমে বিজ্ঞাপন বিভাগে এবং তারপর ক্রীড়া বিভাগে। শঙ্করবিজয় মিত্র অবসর নিলে তিনি সংবাদপত্রের ক্রীড়া সম্পাদক হন। ১৯৫৭ খ্রিস্টাব্দে আকাশবাণী কলকাতা বেতার কেন্দ্রে প্রথম ফুটবলের ধারাবিবরণী দিতে শুরু করেন। বাংলা ভাষার উপর অসাধারণ দখল ছিল তাঁর। আর ছিল সর্বদা মজুত করা শব্দ-ভাণ্ডার ও তার সঠিক প্রয়োগ। শব্দ উচ্চারণে ছিল তাঁর চূড়ান্ত সতর্কতা। গল্পের মতো করে প্রাণবন্ত ভাবে, প্রাঞ্জল ভাবে স্বকীয় ভঙ্গিতে ধারাভাষ্য দিতেন। ফুটবল, ক্রিকেট খেলা সহ বারো ধরনের খেলার ধারাভাষ্য দিয়েছেন। শুধু আকাশবাণীতে নয়, দূরদর্শনেও খেলার বাংলা ধারাবিবরণীর প্রথম ধারাভাষ্যকার ছিলেন তিনি। তবে রেডিয়োতেই ধারাভাষ্য দিতে বেশি পছন্দ করতেন। দূরদর্শনে যদি ধারাভাষ্য দিতে অন্য কেউ থাকতেন, আর তিনি যদি ধারাবিবরণী রেড়িয়োয় দিচ্ছেন এমন হত,তাহলে দূরদর্শনে খেলা দেখার সময় দর্শকদের মধ্যে অনেকেই দূরদর্শনের ধারাবিবরণী মিউট বা নিঃশব্দ করে রেডিয়োতে তাঁর ধারাভাষ্য শুনতেন। এমনই ছিল তার ধারাভাষ্যের প্রতি বাংলার দর্শককুলের আকর্ষণ। আশির দশকের গোড়ার দিকে তিনি কলকাতা বিশ্ববিদ্যালয়ের সাংবাদিকতা বিভাগে অধ্যাপনাতেও যোগ দিয়েছিলেন। শাস্ত্রীয় সঙ্গীতের অনুরাগী অজয় বসু রবিশংকরের সেতার, বিসমিল্লার সানাই, মান্না দে আর বড়ে গুলাম আলির গান শুনতে ভালবাসতেন। কিন্তু পরিতাপের বিষয় এই যে, ব্যারিটোন কণ্ঠস্বরের অধিকারী বাংলা ক্রীড়া ধারাভাষ্যের কিংবদন্তি ব্যক্তিত্ব শেষ জীবনে বাকরুদ্ধ অবস্থায় ছিলেন। যাঁর কণ্ঠ বাঙালিকে মন্ত্রমুগ্ধ করত, বেতার ভাষ্যে খেলার মাঠের জীবন্ত ছবি শ্রোতারা দেখতে পেতেন, তিনি কথা বলতে পারতেন না। কৃত্রিম শ্বাস–প্রশ্বাসের জন্য চিকিৎসকরা অজয়বাবুর গলায় ছিদ্র তৈরি করেছিলেন। বন্ধ হয়েগিয়েছিল কথা বলা। লিখে মনের ভাব প্রকাশ করতেন। জীবনের শেষদিনগুলি কেটেছে অসহায়তার মধ্য দিয়ে, কষ্ট সহ্য করে। ২০০৪ খ্রিস্টাব্দের ১০ ফেব্রুয়ারি ৮৩ বৎসর বয়সে অজয় বসু কলকাতায় প্রয়াত হন। বাংলার কিংবদন্তি ক্রীড়াভাষ্যকার অজয় বসুর জন্ম শতবর্ষে তাঁর স্মরণে আকাশবাণী কলকাতা ২০২০ খ্রিস্টাব্দের ১১ ই অক্টোবর ― বেতারের অজেয় কণ্ঠ শীর্ষক এক তথ্য সংবলিত আলেখ্য প্রচার করে। "জন্মশতবর্ষে আকাশবাণী কলকাতা প্রচারিত - 'বেতারের অজেয় কণ্ঠ'(ইউটিউবে উপলব্ধ)"। ২০২০-১০-১১।  |সংগ্রহের-তারিখ= এর |ইউআরএল= প্রয়োজন (সাহায্য) "শতবর্ষে ধারাভাষ্যকার"। আনন্দবাজার পত্রিকা। সংগ্রহের তারিখ ৯ নভেম্বর ২০২০।  "কণ্ঠের জাদুকর অজয় বসু, জন্মশতবর্ষে তবু বিস্মরণেই"। ২০২১-১০-০৩ তারিখে মূল থেকে আর্কাইভ করা। সংগ্রহের তারিখ ২০২১-১০-০২।  "অজয় বসু বাংলা ধারাভাষ্যে 'উত্তম কুমার'"। সংগ্রহের তারিখ ২০২১-১০-০২। [স্থায়ীভাবে অকার্যকর সংযোগ]
মহাপ্রমোদতরী

একটি মহাপ্রমোদতরী (ইংরেজি: Superyacht বা Megayacht) এক ধরনের অতিবৃহৎ বিলাসবহুল নৌপ্রমোদযান। এই ধরনের প্রমোদতরীর কোনও আনুষ্ঠানিক বা সর্বজনস্বীকৃত সংজ্ঞা নেই, তবে নাবিকদল পরিচালিত ও মোটরচালিত বা পালচালিত ৪০ মিটার থেকে ১৮০ মিটার দৈর্ঘ্যের প্রমোদতরীগুলিকে প্রায়শই মহাপ্রমোদতরী নামে ডাকা হয়ে থাকে। কখনও কখনও ২৪ মিটার দৈর্ঘ্যের প্রমোদতরীকেও মহাপ্রমোদতরী ডাকা হতে পারে। মহাপ্রমোদতরীগুলিকে প্রায়শই চুক্তিতে সাময়িকভাবে ভাড়া করা যায় এবং এর কর্মচারীবৃন্দ অতিথিদেরকে উচ্চমানের আরাম প্রদানে সচেষ্ট থাকে। আরামদায়কতা, গতিবেগ কিংবা অভিযানে যাওয়ার সক্ষমতা, ইত্যাদির উপর নির্ভর করে মহাপ্রমোদতরীগুলির নকশা ভিন্ন হতে পারে। মৌসুম অনুযায়ী মহাপ্রমোদতরীগুলিকে হয় ভূমধ্যসাগরে কিংবা ক্যারিবীয় সাগরে সবচেয়ে বেশি দেখতে পাওয়া যায়। এগুলির অনেকগুলির ভাড়াই সপ্তাহে ১ লক্ষ ইউরো (বাংলাদেশী টাকায় প্রায় ১ কোটি টাকা, ২০২১ সালের হিসাবে) ছাড়িয়ে যেতে পারে। অপেক্ষাকৃত বৃহৎ প্রমোদতরীগুলিতে একের বেশি সাঁতারের চৌবাচ্চা থাকতে পারে এমনকি হেলিকপ্টারও থাকতে পারে। Editors (ডিসেম্বর ১৩, ২০১৮)। "Top 200 largest yachts"। Boat International (ইংরেজি ভাষায়)। সংগ্রহের তারিখ ২০১৯-০৪-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nineham, Laura (আগস্ট ২২, ২০১৬)। "Megayachts explained"। Boat International (ইংরেজি ভাষায়)। সংগ্রহের তারিখ ২০১৯-০৪-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পুতলিবাই গান্ধী

পুতলিবাই গান্ধী (১৮৪৪ - ১২ জুন ১৮৯১) ছিলেন ভারতের জাতির জনক মহাত্মা গান্ধীর মা এবং প্রাক্তন রাজকোট দেওয়ান করমচাঁদ গান্ধীর কনিষ্ঠা স্ত্রী। পুতলিবাই হিন্দুধর্মের একনিষ্ঠ সেবিকা ছিলেন। তিনি ছিলেন কঠিন ধর্মানুরাগী নারী। তিনি প্রতিদিন উপোস করতেন এবং নিরামিষাশী ছিলেন। ধর্মীয় অনুশাসনে গান্ধী বড় হন। মায়ের কাছ থেকে মহাত্মা গান্ধী ধর্ম সম্পর্কে অনেক কিছু শিখেছিলেন। পুতলিবাই-এর পিত্রালয় ছিল গুজরাটের জুনাগড় রাজ্যের দাঁতরানা (দন্তরানা) নামে একটি গ্রামে। তিনি করমচাঁদের থেকে বয়সে বাইশ বছরের ছোট ছিলেন। করমচাঁদের চার স্ত্রীর মধ্যে তার তৃতীয় স্ত্রী ছিলেন নিঃসন্তান। প্রথম দুই স্ত্রী কম সময়ের ব্যবধানে মারা যাওয়ার পর করমচাঁদ পুতলিবাইকে বিয়ে করেন। মোহনদাস ছিলেন তার কনিষ্ঠ সন্তান। যাকে তিনি আদর করে মনিয়া বলে ডাকতেন। মহাত্মা গান্ধী তার আত্মজীবনীমূলক বই দ্য স্টোরি অফ মাই এক্সপেরিমেন্টস উইথ ট্রুথ –এ তার মায়ের সম্পর্কে বিশদে লিখেছেন। ব্যারিস্টারি পড়তে ইংল্যান্ডের উদ্দেশ্যে রওনা হওয়ার সময়কালে তার মায়ের মনের অবস্থার কথাও এই বইয়ে রয়েছে। বিদেশ যাওয়ারকালে মা তাকে শপথ করিয়েছিলেন যে তিনি মদ, মাংস হতে বিরত থাকবেন। "Putlibai Gandhi"। geni_family_tree (ইংরেজি ভাষায়)। সংগ্রহের তারিখ ২০২১-০৯-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Guha, Ramachandra (২০১৪-১০-১৫)। Gandhi before India (ইংরেজি ভাষায়)। Penguin Books Limited। আইএসবিএন 978-93-5118-322-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Putlibai | GANDHIJI"। www.mkgandhi.org। সংগ্রহের তারিখ ২০২১-০৯-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mohan, G. Ram (২০১৫-০৮-২৫)। "The meaning of celebrating Putlibai Day"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-০৯-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rajmohan, Gandhi (২০০৬)। Gandhi: The Man, His People, and the Empire। পৃষ্ঠা 20–21। আইএসবিএন 978-0-520-25570-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
করণ কুন্দরা

করণ কুন্দরা (হিন্দি: करन कुन्दरा, ইংরেজি: Karan Kundrra; জন্ম: ১১ অক্টোবর ১৯৮৪) হলেন একজন ভারতীয় চলচ্চিত্র এবং টেলিভিশন অভিনেতা। করণ কুন্দরা ২০০৮ সালে এনডিটিভি ইমাজিনে প্রচারিত কিতনি মহব্বত হ্যায় নামক টেলিভিশন ধারাবাহিকে অর্জুন পুঞ্জ নামক প্রধান চরিত্রে অভিনয়ের মাধ্যমে অভিনয় জগতে পদার্পণ করেছেন। ২০০৯ সালের শেষের দিকে তিনি সনি এন্টারটেইনমেন্ট টেলিভিশনে প্রচারিত বেতাব দিল কি তামান্না হ্যায়ে বিরু নামক প্রধান চরিত্রে অভিনয় করেছেন। সনি এন্টারটেইনমেন্ট টেলিভিশনে আহটে ভূত প্রিন্স চরিত্রে অভিনয় করার পর, তিনি ২০১০ সালের মে মাসে স্টার প্লাসে প্রচারিত জারা নাচকে দিখা নামে নৃত্যের আপাতবাস্তাব টেলিভিশন অনুষ্ঠানে অংশগ্রহণ করেছেন। করণ তার প্রথম টেলিভিশন ধারাবাহিক কিতনি মহব্বত হ্যায়ের ২য় মৌসুমে অর্জুন সিংহানিয়ার চরিত্রে অভিনয় করেছেন। এই অনুষ্ঠানটি জনসাধারণের দাবিতে ফিরে এসেছিল। এরপর তাকে গুমরাহ - এন্ড অব ইনোসেন্সের প্রথম এবং দ্বিতীয় মৌসুমে উপস্থাপকের ভূমিকা পালন করেছেন। তিনি স্টার প্লাসে তেরি মেরি লাভ স্টোরিজে করণ কাপুরের চরিত্রে অভিনয় করেছেন। করণকে পরবর্তীতে ২০১২ সালে ভি দ্য সিরিয়ালে দেখা গিয়েছে। তিনি ২০১২ সাল থেকে ২০১৪ সাল পর্যন্ত গুমরার তৃতীয় মৌসুমে উপস্থিত হয়েছেন। ২০২১ সালের এপ্রিল মাসে, করণ শিবাঙ্গী যোশীর বিপরীতে ইয়ে রিশতা কেয়া কেহলাতা হ্যায়-এ রণবীরের চরিত্রে অভিনয় করেছেন। ২০২১ সালের ১লা অক্টোবর তারিখে, ভারতীয় আপাতবাস্তব টেলিভিশন অনুষ্ঠান বিগ বসের পঞ্চদশ আসরে একজন প্রতিযোগী হিসেবে অংশগ্রহণ করেছেন। ২০১৬ সালের শেষে, তিনি এক ঘোষণার মাধ্যমে জানিয়েছেন যে তিনি করণ কুন্দ্রা থেকে তার নামের বানান পরিবর্তন করেছেন, যেখানে তিনি একটি অতিরিক্ত 'r' যোগ করেছেন। "Happy Birthday Karan Kundrra: Reasons why he is truly a youth icon"। The Indian Express।  NetNewsPublisher। "Karan Kundrra in new look for Kitni Mohabbat Hai 2!"। Netnewspublisher.com। ২১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৮ মে ২০১২।  "Ajay Devgn to co-host Gumrah 3 with Karan Kundra"। Hindustan Times (ইংরেজি ভাষায়)। ২০১৩-০৮-২৪। ২৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৭-২৭।  "Karan Kundrra to enter Yeh Rishta Kya Kehlata Hai as Ranveer; his entry to bring a new twist in Kartik and Sirat's lives"। The Times of India।  Desk, Entertainment (৩ অক্টোবর ২০২১)। "Meet Bigg Boss Season 15 contestant Karan Kundrra"। The Indian Express। সংগ্রহের তারিখ ৩ অক্টোবর ২০২১।  "Karan Kundra changes his name"। The Times of India (ইংরেজি ভাষায়)। ৩০ ডিসেম্বর ২০১৬। সংগ্রহের তারিখ ২৮ জুলাই ২০২১।  উইকিমিডিয়া কমন্সে করণ কুন্দরা সংক্রান্ত মিডিয়া রয়েছে। ইন্টারনেট মুভি ডেটাবেজে করণ কুন্দরা (ইংরেজি) ইন্সটাগ্রামে করণ কুন্দরা টুইটারে করণ কুন্দরা
সেরিটন ফার্নান্দেস

সেরিটন বেনি ফার্নান্দেস (ইংরেজি: Seriton Fernandes; জন্ম: ২৬ অক্টোবর ১৯৯২; সেরিটন ফার্নান্দেস নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব গোয়া এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন। ভারতীয় ফুটবল ক্লাব ডেম্পোর যুব পর্যায়ের হয়ে খেলার মাধ্যমে সেরিটন ফুটবল জগতে প্রবেশ করেছেন এবং পরবর্তীকালে লক্ষ্মী প্রসাদ এবং চার্চিল ব্রাদার্সের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, চার্চিল ব্রাদার্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মাঝে তিনি এক মৌসুমের জন্য স্পোর্টিং গোয়ার হয়ে ধারে খেলেছেন। চার্চিল ব্রাদার্সের হয়ে ২ মৌসুমে ১৩ ম্যাচে অংশগ্রহণ করার পর ২০১৭–১৮ মৌসুমে, তিনি চার্চিল ব্রাদার্স হতে ভারতীয় ক্লাব গোয়ায় যোগদান করেছেন। সেরিটন ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। সেরিটন বেনি ফার্নান্দেস ১৯৯২ সালের ২৬শে অক্টোবর তারিখে ভারতের গোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০২১ সালের ২রা সেপ্টেম্বর তারিখে, ২৮ বছর, ১০ মাস ও ৭ দিন বয়সে, ডান পায়ে ফুটবল খেলায় পারদর্শী সেরিটন নেপালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আকাশ মিশ্রের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল। ২৩ অক্টোবর ২০২১ পর্যন্ত হালনাগাদকৃত। "Nepal vs. India - 2 September 2021"। Soccerway। ২ সেপ্টেম্বর ২০২১। সংগ্রহের তারিখ ৩ অক্টোবর ২০২১।  "Nepal - India, Sep 2, 2021 - International Friendlies - Match sheet"। Transfermarkt (ইংরেজি ভাষায়)। ২ সেপ্টেম্বর ২০২১। সংগ্রহের তারিখ ৩ অক্টোবর ২০২১।  "Nepal - India 1:1 (Friendlies 2021, September)"। worldfootball.net। ২৭ নভেম্বর ২০২০। সংগ্রহের তারিখ ৩ অক্টোবর ২০২১।  Strack-Zimmermann, Benjamin (২ সেপ্টেম্বর ২০২১)। "Nepal vs. India (1:1)"। National Football Teams। সংগ্রহের তারিখ ৩ অক্টোবর ২০২১।  সকারওয়েতে সেরিটন ফার্নান্দেস (ইংরেজি) ট্রান্সফারমার্কেটে সেরিটন ফার্নান্দেস (ইংরেজি) ওয়ার্ল্ডফুটবল.নেটে সেরিটন ফার্নান্দেস (ইংরেজি) ইএসপিএন এফসিতে সেরিটন ফার্নান্দেস (ইংরেজি) ন্যাশনাল-ফুটবল-টিমস.কমে সেরিটন ফার্নান্দেস (ইংরেজি)
প্রীতম কোটাল

প্রীতম কোটাল (হিন্দি: प्रीतम कोटाल, ইংরেজি: Pritam Kotal; জন্ম: ৮ সেপ্টেম্বর ১৯৯৩) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মোহনবাগান সুপার জায়ান্ট এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন। ভারতীয় ফুটবল ক্লাব ইউনাইটেডের যুব পর্যায়ের হয়ে খেলার মাধ্যমে প্রীতম ফুটবল জগতে প্রবেশ করেছেন এবং পরবর্তীকালে ওয়ারীর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে ২ মৌসুমে ৩২ ম্যাচে অংশগ্রহণ করার পর ২০১৩–১৪ মৌসুমে তিনি মোহনবাগানে যোগদান করেছেন। মোহনবাগানের হয়ে তার দ্বিতীয় মৌসুমে তিনি শঙ্করলাল চক্রবর্তীর অধীনে ২০১৪–১৫ আই-লিগের শিরোপা জয়লাভ করেছেন। মোহনবাগানে ৪ মৌসুম অতিবাহিত করার পর দিল্লি ডায়নামোসের সাথে চুক্তি স্বাক্ষর করেছেন, যেখানে তিনি ২৪ ম্যাচে ২টি গোল করেছেন। পরবর্তীকালে, তিনি এটিকের হয়ে খেলেছেন। ২০২০–২১ মৌসুমে, তিনি এটিকে হতে ভারতীয় ক্লাব মোহনবাগান সুপার জায়ান্টে যোগদান করেছেন। ২০১১ সালে, প্রীতম ভারত অনূর্ধ্ব-১৯ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৫ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৪৩ ম্যাচে অংশগ্রহণ করেছেন। প্রীতম কোটাল ১৯৯৩ সালের ৮ই সেপ্টেম্বর তারিখে ভারতের পশ্চিমবঙ্গের উত্তরপাড়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। প্রীতম ভারত অনূর্ধ্ব-১৯ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ২০১৫ সালের ১২ই মার্চ তারিখে, ২১ বছর, ৬ মাস ও ৪ দিন বয়সে, ডান পায়ে ফুটবল খেলায় পারদর্শী প্রীতম নেপালের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ২–০ গোলের ব্যবধানে জয়লাভ করেছিল। ভারতের হয়ে অভিষেকের বছরে প্রীতম সর্বমোট ৯ ম্যাচে অংশগ্রহণ করেছেন। ২৩ অক্টোবর ২০২১ পর্যন্ত হালনাগাদকৃত। "India vs. Nepal - 12 March 2015"। Soccerway। ১২ মার্চ ২০১৫। সংগ্রহের তারিখ ৩ অক্টোবর ২০২১।  "India - Nepal 2:0 (WC Qualifiers Asia 2015-2017, 1. Round)"। worldfootball.net। সংগ্রহের তারিখ ৩ অক্টোবর ২০২১।  "India - Nepal, Mar 12, 2015 - World Cup qualification Asia - Match sheet"। Transfermarkt (ইংরেজি ভাষায়)। ১২ মার্চ ২০১৫। সংগ্রহের তারিখ ৩ অক্টোবর ২০২১।  Strack-Zimmermann, Benjamin (১২ মার্চ ২০১৫)। "India vs. Nepal (2:0)"। National Football Teams। সংগ্রহের তারিখ ৩ অক্টোবর ২০২১।  উইকিমিডিয়া কমন্সে প্রীতম কোটাল সংক্রান্ত মিডিয়া রয়েছে। সকারওয়েতে প্রীতম কোটাল (ইংরেজি) ট্রান্সফারমার্কেটে প্রীতম কোটাল (ইংরেজি) ওয়ার্ল্ডফুটবল.নেটে প্রীতম কোটাল (ইংরেজি) ইএসপিএন এফসিতে প্রীতম কোটাল (ইংরেজি) ন্যাশনাল-ফুটবল-টিমস.কমে প্রীতম কোটাল (ইংরেজি)